題凈梵院清虛堂
作者：俞烈
朝代：宋

paragraphs: 天清蠶麥餘，綠結桃李實。
老僧詩銜袖，過我語言質。
懷山意先行，如病夢芝朮。
去□才一舍，鞭策不終日。
堂筵新結束，空洞無長物。
風來舞翠杉，土暖榮病橘。
欲行意先清，舌評驥不及。
何由解鞍卧，夜枕雨瀟瑟。
泉清韵磬遠，林樾琅玕密。
杯寒續飛斟，煙繼香遶室。
談玄契參同，酒旨妙真一。
懷新辜雅趣，意懶□健筆。
亦如罷參僧，野禪縛枯律。